100 मीटर रेस में अमित बना विजेता
पंजाब स्टेट बाॅक्सिंग: पठानकोट के विकास और अमन ने जीता सिल्वर मैडल
भास्कर संवाददाता | शाहपुरकंडी
अनंतगुरुकुलमेमोरियल स्कूल तरेहटी में 2 दिवसीय स्पोर्ट्स मीट के तहत खेल प्रतियोगिता संस्थान के चेयरमैन अनुज शर्मा की अध्यक्षता में शुरू करवाई गईं। इसमें स्कूल के लगभग 100 बच्चों ने खेलों में भाग लिया। कार्यक्रम की शुरूआत मां सरस्वती देवी की प्रतिमा के आगे दीप प्रज्जवलित कर की गई।
कार्यक्रम के पहले दिन मार्किट कमेटी के चेयरमैन विपन महाजन बतौर मुख्यातिथि शामिल हुए। खिलाड़ियों ने तिरंगे को लेकर स्कूल मैदान में मार्च पास्ट किया और इसके बाद खेले मुकाबलों की शुरूआत की गई। चेयरमैन अनुज शर्मा ने बताया कि इस स्पोर्ट्स मीट में लड़कों लड़कियों की 100 मीटर दौड़, शार्टपुट, लेमन रेस, फ्राग रेस, हाई जंप, जुडो कराटे अन्य खेलों को करवाया जा रहा है। आज पहले दिन 100 मीटर दौड़ के अंडर-14 लड़कों के मुकाबले हुए जिसमें अमित ने प्रथम, मोहम्मद ने दूसरा तथा सौरव राहुल शर्मा ने संयुक्त रूप से तीसरा स्थान हासिल किया। इसी तरह अन्य खेलों के फाइनल मुकाबले 27 दिसंबर को होंगे तथा 28 दिसंबर को पुरस्कार वितरण समारोह किया जाएगा। प्रथम, दूसरे तीसरे स्थान पर आने वाले अच्छे खिलाड़ियों को स्मृति चिन्ह के साथ मेडल भी दिए जाएंगे।
चेयरमैन विपन महाजन ने कहा कि लड़कियों को आत्मरक्षा के गुर सीखने तथा अन्य खेलों से बच्चों का मनोबल बढ़ता है। निर्णायक मंडल में निर्वाचन सिंह, रेशमा अत्री सतनाम सत्ता ने खिलाड़ियों का मार्गदर्शन किया। इस अवसर पर सुरिंद्र बिट्टू, सरपंच मनोज शर्मा, विवेक सैनी, रोशन मल्होत्रा, प्रो. आशु शर्मा, गीता, नेहा शर्मा, संजय भसीन, योगेश शर्मा, मंंजू बाला, अक्षणु, निधि, सिम्मी राणा मौजूद थे।
पठानकोट | पटियालामें संपन्न पंजाब स्कूल स्टेट बॉक्सिंग प्रतियोगिता में जिले के बाॅक्सिंग खिलाड़ियों ने शानदार प्रदर्शन किया है। प्रतियोगिता में अंडर 14, 17 19 में बाक्सिंग मुकाबले करवाए गए। इस मौके एईओ अरुण कुमार ने बताया कि बाॅक्सिंग में पठानकोट के विकास ने अंडर-14 में सिल्वर मेडल, अमन सैनी ने अंडर-14 में सिल्वर मेडल और बोबी कुमार ने अंडर-14 ब्रांज मेडल प्राप्त किया है। उन्होंने बताया कि बाॅक्सिंग कोच हरप्रीत सिंह टीम इंचार्ज राकेश कुमार ने बड़ी ही मेहनत से बाॅक्सिंग के गुर सिखाकर इन्हें तैयार कर जिले का नाम रोशन किया है। इस मौके पर जसबीर, विकास, अनिश, राज, अनुराग, सुरिंद्र राही मौजूद थे।
bho_Deva bho_Deva npi_Deva awa_Deva hin_Deva hin_Deva hin_Deva